

KOHTUMÄÄRUS

|  |  |
| --- | --- |
| **Kohus** | Harju Maakohus Tallinna kohtumaja |
| **Kohtunik** | Näncy-Marita Maltseva |
| **Kohtujurist** | Ervin Makko |
| **Määruse tegemise aeg ja koht** | 01.04.2025, Tallinn |
| **Tsiviilasja number** | 2-25-4558 |
| **Tsiviilasi** | Aleksandra Oti (Ott) kaebus kohtutäitur Elin Vilippuse (Vilippus) 10.03.2025 otsusele täiteasjas 022/2025/645 |
| **Menetlustoiming** | Menetlusse võtmise otsustamine |
| **Menetlusosalised ja nende esindajad** | Kaebuse esitaja Aleksandra Ott (isikukood 48301096035), lepinguline esindajaKohtutäitur Tallinna kohtutäitur Elin VilippusVõlausaldaja Martin Haljas (isikukood 38906080305) |
| **Asja läbivaatamine** | Kirjalik menetlus |

**RESOLUTSIOON**

1. **Võtta Aleksandra Oti kaebus kohtutäituri Elin Vilippus 10.03.2025 otsustele täiteasjas 022/2025/645 menetlusse.**
2. **Kaasata asjast puudutatud isikuna menetlusse kohtutäitur Tallinna kohtutäitur Elin Vilippus ja sissenõudja Martin Haljas.**
3. **Määrata asjast puudutatud isikutele avalduse osas kirjaliku seisukoha esitamise tähtajaks 7 päeva käesoleva kohtumääruse kättetoimetamisest alates.**
4. **Vaadata kaebus läbi ja lahendada kirjalikus menetluses kohtuistungit pidamata. Juhul kui menetlusosalistel on soov olla ära kuulatud, tuleb sellest kohut teavitada sama tähtaja jooksul.**
5. **Menetluskulude tekkimise korral tuleb menetluskulude nimekiri esitada sama tähtaja jooksul.**

**Edasikaebamise kord**

Määrus ei ole edasikaevatav.

**Asjaolud ja Maakohtu põhjendused**

1. Aleksandra Ott esitas 24.03.2025 kaebuse kohtutäituri Tallinna kohtutäituri Elin Vilippus 10.03.2025 otsusele täiteasjas 022/2025/645.
2. Täitemenetluse seadustiku (TMS) § 218 lg 1 sätestab, et kaebuse kohta tehtud kohtutäituri otsuse peale võib menetlusosaline esitada otsuse kättetoimetamisest arvates kümne päeva jooksul kaebuse maakohtule, kelle tööpiirkonnas kohtutäituri büroo asub. Kohtutäituri otsuse või tegevuse peale ilma eelnevalt kohtutäiturile kaebust esitamata kohtule kaevata ei saa.
3. Kohus, tutvunud esitatud avaldusega, leiab, et avaldus vastab tsiviilkohtumenetluse seadustikus sätestatud nõuetele ning praegusel juhul ei esine menetlusse võtmisest keeldumise aluseid.
4. Tsiviilkohtumenetluse seadustiku (TsMS) § 475 lg 1 p 15 ja täitemenetluse seadustiku (TMS) § 218 lg 2 kohaselt lahendatakse kohtutäituri otsusele esitatud kaebus hagita menetluses. TsMS § 477 lg 1 järgi vaatab kohus hagita asja läbi hagimenetluse sätete kohaselt, arvestades hagita menetluse kohta sätestatud erisusi.
5. Kohus võib hagita asja läbi vaadata ja lahendada kohtuistungit pidamata, välja arvatud juhul, kui seadusega on sätestatud kohtuistungi korraldamise kohustus (TsMS § 477 lg 2). TsMS § 477 lg 4 sätestab, et menetlusosaline tuleb tema taotlusel ära kuulata, kui seadusest ei tulene teisiti. Isiku ärakuulamine toimub isiklikult ja suuliselt. Selleks ei pea korraldama kohtuistungit ja see ei pea toimuma teiste menetlusosaliste juuresolekul, kui seadusest ei tulene teisiti. Kohus võib isiku ära kuulata muu hulgas telefonitsi või lugeda ärakuulamiseks piisavaks isiku kirjaliku või elektrooniliselt esitatud seisukoha, kui kohtu arvates on sel viisil võimalik isikult saadavaid andmeid ja seisukohta piisavalt hinnata. Isiku ärakuulamine ja sellega seonduvad olulised asjaolud tuleb märkida menetlust lõpetavas määruses.

Kohus lahendab asja kirjalikus menetluses, ilma kohtuistungit korraldamata. Kui asi lahendatakse kirjalikus menetluses, teeb kohus vajadusel menetlusosalistele ettepaneku esitada täiendavaid tõendeid või selgitada asjaolusid ning annab selleks täiendava tähtaja.

Juhul kui pooled siiski soovivad olla menetluses ära kuulatud, tuleb selleks esitada taotlus seitsme päeva jooksul.

1. TsMS § 198 lg 3 alusel kaasab kohus hagita menetluse osalised omal algatusel, kelleks praegusel juhul on kohtutäitur ja võlausaldaja.
2. Asjast puudutatud isikutele tuleb võimaldada esitada oma kirjalik seisukoht avalduse osas 7 päeva jooksul alates käesoleva kohtumääruse kättetoimetamisest.

*/allkirjastatud digitaalselt/*

Ervin Makko

kohtujurist